Tender boʻyicha takliflarni baholash tartibi toʻgʻrisidagi yoʻriqnomani tasdiqlash toʻgʻrisida
(order, 2022-02-11)

Oʻzbekiston Respublikasi Vazirlar Mahkamasining 1999-yil 29-iyuldagi 368-son “Shahar atrofi, shaharlararo va xalqaro yoʻlovchilar tashish avtomobil transportida ochiq tenderlar tashkil etish va oʻtkazish masalalari toʻgʻrisida”gi qaroriga muvofiq buyuraman: 1. Tender boʻyicha takliflarni baholash tartibi toʻgʻrisidagi yoʻriqnoma ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Yoʻriqnoma Oʻzbekiston Respublikasi Vazirlar Mahkamasining 1999-yil 29-iyuldagi 368-son “Shahar atrofi, shaharlararo va xalqaro yoʻlovchilar tashish avtomobil transportida ochiq tenderlar tashkil etish va oʻtkazish masalalari toʻgʻrisida”gi qaroriga muvofiq, tender boʻyicha takliflarni baholash tartibini belgilaydi. 1. Mazkur Yoʻriqnomada quyidagi asosiy tushunchalar qoʻllaniladi: saroydan foydalanish koeffitsiyenti — avtotransport vositalaridan foydalanishning samaradorligini belgilovchi koʻrsatkich; ish tartibi — avtotransport vositalarining harakatlanish jadvalidan kelib chiqqan holda aniqlanadigan ish kunining boshlanish va tugash vaqti: talabgor — taklif etilgan shartlarda tender tanlovida qatnashish niyatini maʼlum qilgan yuridik shaxs. 2. Shahar atrofida, shaharlararo va shaharlararo-viloyatlar ichida yoʻnalishlarni, Qoraqalpogʻiston Respublikasi doirasida yoʻnalishlarni, shaharlararo-viloyatlararo yoʻnalishlarni, Qoraqalpogʻiston Respublikasi, viloyatlar va Toshkent shahri oʻrtasidagi yoʻnalishlarni, shuningdek xalqaro yoʻlovchilar tashish yoʻnalishlarini joylashtirish uchun ochiq tenderlar tashkil etish va oʻtkazish Vazirlar Mahkamasining 1999-yil 29-iyuldagi 368-sonli qarori bilan tasdiqlangan Shahar atrofida, shaharlararo (viloyatlar ichida, viloyatlararo) va xalqaro yoʻlovchilar tashish yoʻnalishlarini joylashtirish uchun ochiq tenderlar tashkil etish va oʻtkazish toʻgʻrisida nizomga muvofiq amalga oshiriladi. 3. Qoraqalpogʻiston Respublikasi Vazirlar Kengashi va viloyatlar hokimliklarining Shahar atrofidagi va shaharlararo-viloyatlar ichidagi yoʻnalishlarda yoʻlovchilar tashishlarni tashkil etish boʻyicha komissiyalari hamda Shaharlararo-viloyatlararo va xalqaro yoʻnalishlarni joylashtirish uchun ochiq tenderlar oʻtkazishni tashkil etish masalalari boʻyicha idoralararo komissiya (bundan buyon matnda Komissiya deb yuritiladi) oʻz faoliyatida mazkur Yoʻriqnoma talablariga amal qilishi shart. 4. Tender qatnashchilaridan tender boʻyicha tushgan takliflar Komissiya tomonidan baholanadi. 5. Vazirlar Mahkamasining 1999-yil 29-iyuldagi 368-sonli qarori bilan tasdiqlangan Shahar atrofida, shaharlararo (viloyatlar ichida, viloyatlararo) va xalqaro yoʻlovchilar tashish yoʻnalishlarini joylashtirish uchun ochiq tenderlar tashkil etish va oʻtkazish toʻgʻrisidagi nizomga muvofiq, tender boʻyicha takliflar Komissiyaning har bir aʼzosi tomonidan mazkur Yoʻriqnomaning 6 — 11-bandlarida nazarda tutilgan tartibda koʻrib chiqiladi va baholanadi. 6. Yoʻnalishdagi 1 yoʻlovchi — km uchun tarifning tender qatnashchisi tomonidan taklif etilayotgan darajasi uchun — tashish tarifi darajasini Komissiya talab qilayotganga nisbatan pasaytirishning har bir punkti uchun oshib boruvchi koeffitsiyentni qoʻllagan holda besh balli tizim boʻyicha baholanadi (Bunda, misol uchun: tender talablarida yumshoq oʻrindiqli avtobuslarda 1 yoʻlovchi — km uchun tarif darajasi 35 soʻm miqdorida belgilangan. Talabgor tomonidan yumshoq oʻrindiqli avtobuslar uchun 1 yoʻlovchi — km uchun tarif darajasi 34 soʻm miqdorida taklif etilgan. Bunday holatda yoʻnalishdagi 1 yoʻlovchi — km uchun tarif darajasiga tender boʻyicha takliflarning bahosi (35 : 34 x 5) = 5,15 ballga teng boʻladi.). 7. Transport vositasining rusumi (klassi) uchun — mazkur Yoʻriqnomaning 1-ilovasida nazarda tutilgan namunaviy hisob-kitoblarga muvofiq, transport vositasining ishlab chiqarilgan yili uchun — mazkur Yoʻriqnomaning 2-ilovasida nazarda tutilgan namunaviy hisob-kitoblarga muvofiq tabaqalashtirilgan ballar boʻyicha baholanadi. Bunda transport vositasi rusumi uchun olingan ballarga 1,15 miqdorda oshiruvchi koeffitsiyent qoʻllaniladi, agar transport vositasi tender qatnashchisining mulki boʻlsa. 8. Avtotransport vositasining tashuv uchun taklif qilinayotgan umumiy yoʻlovchi oʻrinlari soni uchun — mazkur Yoʻriqnomaning 3-ilovasida nazarda tutilgan namunaviy hisob-kitoblarga muvofiq tabaqalashtirilgan ballar boʻyicha baholanadi. Komissiya yoʻnalishda ishlash uchun talab qilinadigan avtomobillar rusumini (klassini) va ular boʻyicha tabaqalashtirilgan ballarni mustaqil belgilaydi. Shahar atrofi yoʻnalishlarida avtotransport vositasining tashuv uchun taklif qilinayotgan umumiy yoʻlovchi oʻrinlari soni boʻyicha ballar avtotransport vositalarining umumiy yoʻlovchi oʻrinlari soniga (oʻrindiqlar soniga) yoʻlovchilarning turish oʻrinlari sonini qoʻshish asosida belgilanadi. Shaharlararo-viloyatlararo hamda shaharlararo-viloyat ichki yoʻnalishlarida avtotransport vositasining tashuv uchun taklif qilinayotgan umumiy yoʻlovchi oʻrinlari soni boʻyicha ballar avtotransport vositalarining oʻrindiqlari soni asosida belgilanadi. 9. Avtobuslar (yoʻnalishli taksi) ish rejimining tavsiya etilayotgan varianti uchun — besh balli tizim boʻyicha baholanadi. 10. Yoʻnalishdagi qatnovlarning taklif etilayotgan soni uchun — besh balli tizim boʻyicha baholanadi. 11. Yoʻnalishlarda ishlayotganda harakatlanish xavfsizligini taʼminlash boʻyicha tadbirlar rejasi — besh balli tizim boʻyicha baholanadi. Bunda tashuvchi besh ballni quyidagi majburiy shartlarni bajargan taqdirda oladi: har kuni qatnovga chiqishdan oldin transport vositalarini texnikaviy nazoratdan oʻtkazishni taʼminlash; haydovchilarni har kuni tibbiy koʻrikdan oʻtkazishni taʼminlash; haydovchilarga 30 soatlik dastur boʻyicha Vazirlar Mahkamasining 2015-yil 24-dekabrdagi 370-sonli qarori bilan tasdiqlangan Yoʻl harakati qoidalarini oʻrgatish. 12. Komissiya, yoʻnalishga nisbatan aniq talablarni hisobga olgan holda, qatnashchilarning tender boʻyicha takliflarini baholashga qoʻshimcha talablarni taklif etishga haqli. 13. Mazkur Yoʻriqnoma talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. T/r Transport vositasining rusumi (klassi) Transport vositasining birligi uchun namunaviy tabaqalashtirilgan ballar Avtobuslar uchun: 1. Mersedes-Bens (yumshoq oʻrindiqli, modifikatsiyalari) 10,0 2. Daymler-Bens, Setra, Kassboxrer va boshqalar (yumshoq oʻrindiqli, modifikatsiyalari) 9,0 3. Ikarus (yumshoq oʻrindiqli, modifikatsiyalari) 8,0 4. LAZ-699 (yumshoq oʻrindiqli, modifikatsiyalari) 7,0 5. LAZ-695 (oddiy oʻrindiqli, modifikatsiyalari) 6,0 6 Otoyoʻl, Isuzu (yumshoq oʻrindiqli, modifikatsiyalari) 10,0 7. Otoyoʻl, Isuzu (oddiy oʻrindiqli, modifikatsiyalari) 9,0 8. PAZ (oddiy oʻrindiqli, modifikatsiyalari) 5,0 Yoʻnalishli taksilar uchun: 1. Mersedes-Bens (modifikatsiyalari) 6,0 2. FOTON, ISTANA (modifikatsiyalari) 5,5 3. GAZEL, Ford, Xunday va boshqalar (modifikatsiyalari) 5,0 4. Malibu 8,0 5. Epika 7,0 6. Lasetti (modifikatsiyalari) 6,0 7. Kobalt 5,5 8. NEKSIYA (modifikatsiyalari) 5,0 9. DAMAS (modifikatsiyalari) 4,0 10. Spark, Matiz (modifikatsiyalari) 4,0